দক্ষিণেশ্বরের স্কাইওয়ার্ক, হাওড়া স্টেশনের পরে এবার আলিপুর চিড়িয়াখানা। পানের পিক কিংবা থুতু ফেলে জায়গা নোংরা করলেই এবার পরিষ্কার করানো হবে সংশ্লিষ্ট দর্শককে দিয়েই। 

এই বিষয়ে অন্যান্য খবর

রেল স্টেশনে এই ভুল কি আপনিও করেন, হাওড়ায় বহু যাত্রীর জরিমানা


সম্প্রতি হাওড়া স্টেশনে এমন উদ্যোগ দেখা গিয়েছে। দক্ষিণ-পূর্ব রেলের উদ্যোগে আরপিএফ হাওড়া স্টেশনে অভিযান চালায়। স্টেশনে পানের পিক কিংবা থুথু ফেললেই ৫০০ টাকা জরিমানা করা হচ্ছে রেলযাত্রীদের। এবার এমনই ছবি আসতে চলেছে আলিপুর চিড়িয়াখানায়।
শীতের মরসুমে আলিপুর চিড়িয়াখানায় দর্শকদের আনোগোনা বেড়ে যায়। চিড়িয়াখানা কর্তৃপক্ষের দাবি, এই সময়ে বেশ কিছু পর্যটক থুতু ও পিক ফেলে চিড়িয়াখানার বিভিন্ন অংশ নোংরা করে দিয়ে যান। সেই সব ঘটনা থেকে শিক্ষা নিয়েই এবার নড়েচড়ে বসেছে চিড়িয়াখানা কর্তৃপক্ষ। এবার থেকে কোনও দর্শক যদি পানের পিক কিংবা থুতু ফেলেন, তাঁকে দিয়েই পরিষ্কার করানো হবে সেই জায়গা। সেই সঙ্গে মোটা টাকা জরিমানাও নেওয়া হবে পারে। তবে জরিমানার অঙ্ক এখনও ঠিক হয়নি।
ডিসেম্বর মাস থেকে নতুন এই নিয়ম শুরু হতে চলেছে বলে জানা গিয়েছে। এমন উদ্যোগে চিড়িয়াখানার পরিবেশ সুন্দর থাকবে বলে আশা চিড়িয়াখানা কর্তৃপক্ষের।